РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/44-23

27. фебруар 2023. године

Б е о г р а д

З А П И С Н И К

19. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО ОДРЖАНЕ 25. ФЕБРУАРА 2023. ГОДИНЕ

Седница је почела у 14.55 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Жика Бујуклић, Угљеша Мрдић, Дубравка Краљ, Оља Петровић, Љубинко Ђурковић, Павле Грбовић и Милица Николић.

Седници су присуствовали Јелена Миливојевић, заменик члана Одбора Сање Лакић, Бранимир Јовановић, заменик члана Одбора Сање Јефић Бранковић, Весна Недовић, заменик члана Одбора Зорана Томића и Марко Атлагић, заменик члана Одбора Ненада Митровића.

Седници нису присуствовали Драган Николић, Небојша Цакић, Владимир Гајић, Драган Вулић и Александар Оленик, као ни њихови заменици.

Седници Одбора присуствовали су из Министарства грађевинарства, саобраћаја и инфраструктуре Драган Стевановић, државни секретар; из Министарства информисања и телекомуникација Марија Вучинић, начелник Одељења за поштански саобраћај и надзор и из Министарства привреде Душан Вучковић, помоћник министра.

На предлог председника, Одбор је једногласно (10 гласова за) утврдио следећи

**Д н е в н и р е д:**

- Усвајање записника 17. седнице Одбора,

1. Разматрање Предлога закона о изменама Закона о Централној евиденцији стварних власника, који је поднела Влада (број 011-223/23 од 3. фебруара 2023. године), у појединостима;

2. Разматрање амандмана на Предлог закона о потврђивању аката Светског поштанског савеза, који је поднела Влада (број 011-233/23 од 3. фебруара 2023. године);

3. Разматрање амандмана на Предлог закона о потврђивању Споразума између Владе Републике Србије и Савета министара Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат „Хидротехнички и багерски радови на уређењу критичног сектора за пловидбу - Ушће Дрине и Саве“, који је поднела Влада (број 011-230/23 од 3. фебруара 2023. године);

4. Разматрање амандмана на Предлог одлуке о измени и допунама Одлуке о употреби Војске Србије и других снага одбране у мултинационалним операцијама ван граница Републике Србије, који је поднела Влада (број 8-226/23 од 3. фебруара 2023. године).

Пре преласка на одлучивање о тачкама дневног реда, Одбор је једногласно (10 гласова за) усвојио записник 17. седнице Одбора.

**Прва тачка дневног реда:** Разматрање Предлога закона о изменама Закона о Централној евиденцији стварних власника, који је поднела Влада (број 011-223/23 од 3. фебруара 2023. године), у појединостима

Одбор је, у складу са чланом 164. Пословника Народне скупштине, размотрио Предлог закона о изменама Закона о централној евиденцији стварних власника, који је поднела Влада, у појединостима и сматра да су у складу са Уставом и правним системом Републике Србије следећи амандмани:

- на назив Предлога закона, који је поднео народни посланик Александар Јерковић;

- на назив Предлога закона, који су заједно поднели народни посланици Страхиња Ерац, Милица Ђурђевић Стаменковски, Никола Драгићевић, Марко Ристић, Драгана Миљанић, Драган Николић, Зоран Зечевић и Бојана Букумировић;

- на назив Предлога закона, који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;

- на члан 1. који је поднео народни посланик Александар Јерковић;

- на члан 1. који је поднео народни посланик Миодраг Гавриловић;

- на члан 1. који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;

- на члан 2. који је поднео народни посланик Александар Јерковић:

- на члан 2. који је поднео народни посланик Миодраг Гавриловић;

- на члан 2. који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;

- на члан 3. који је поднео народни посланик Александар Јерковић;

- на члан 3. који су заједно поднели народни посланици Страхиња Ерац, Милица Ђурђевић Стаменковски, Никола Драгићевић, Марко Ристић, Драгана Миљанић, Драган Николић, Зоран Зечевић и Бојана Букумировић;

- на члан 3. који је поднео народни посланик Миодраг Гавриловић;

- на члан 3. који је поднео народни посланик Милош Парандиловић;

- на члан 3. који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић;

- на члан 3. који су заједно поднели народни посланици Мирослав Алексић и Ђорђе Станковић;

- на члан 4. који су заједно поднели народни посланици Зоран Лутовац, Драгана Ракић, Ненад Митровић, Сања Миладиновић и Срђан Миливојевић.

Одбор је одлуку донео једногласно (12 гласова за).

**Друга тачка дневног реда**: Разматрање амандмана на Предлог закона о потврђивању аката Светског поштанског савеза, који је поднела Влада (број 011-233/23 од 3. фебруара 2023. године)

Одбор је у складу са чланом 164. Пословника Народне скупштине размотрио амандман на члан 1. Предлога закона о потврђивању аката Светског поштанског савеза, који је поднео народни посланик Миодраг Гавриловић и сматра да је амандман у складу са Уставом и правним системом Републике Србије.

Одбор је одлуку донео једногласно (12 гласова за).

**Трећа тачка дневног реда**: Разматрање амандмана на Предлог закона о потврђивању Споразума између Владе Републике Србије и Савета министара Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат „Хидротехнички и багерски радови на уређењу критичног сектора за пловидбу - Ушће Дрине и Саве“, који је поднела Влада (број 011-230/23 од 3. фебруара 2023. године)

Одбор је, на основу члана 163. став 2. Пословника Народне скупштине, као непотпун одбацио амандман на члан 4. Споразума између Владе Републике Србије и Савета министара Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за пројекат „Хидротехнички и багерски радови на уређењу критичног сектора за пловидбу - Ушће Дрине и Саве“, који је поднео народни посланик Милош Парандиловић.

Одбор је наведени амандман одбацио имајући у виду одредбу члана 169. став 3. Пословника Народне скупштине којом је утврђено да се на текст међународног уговора не може поднети амандман.

Одбор је одлуку донео једногласно (12 гласова за).

**Четврта тачка дневног реда**: Разматрање амандмана на Предлог одлуке о измени и допунама Одлуке о употреби Војске Србије и других снага одбране у мултинационалним операцијама ван граница Републике Србије, који је поднела Влада (број 8-226/23 од 3. фебруара 2023. године)

Одбор је, у складу са чланом 164. Пословника Народне скупштине, размотрио амандмане на Предлог одлуке о измени и допунама Одлуке о употреби Војске Србије и других снага одбране у мултинационалним операцијама ван граница Републике Србије, који је поднела Влада, и сматра да су у складу са Уставом и правним системом Републике Србије следећи амандмани:

- на тачку 1. Предлога одлуке који су заједно поднели народни посланици Тамара Миленковић Керковић, Бошко Обрадовић, Борко Пушкић, Милован Јаковљевић, Иван Костић и Радмила Васић;

- на тачку 2. који су заједно поднели народни посланици Тамара Миленковић Керковић, Бошко Обрадовић, Борко Пушкић, Милован Јаковљевић, Иван Костић и Радмила Васић;

- на тачку 2. са исправком који су заједно поднели народни посланици Страхиња Ерац, Милица Ђурђевић Стаменковски, Никола Драгићевић, Марко Ристић, Драгана Миљанић, Драган Николић, Зоран Зечевић и Бојана Букумировић;

- на тачку 3. који су заједно поднели народни посланици Тамара Миленковић Керковић, Бошко Обрадовић, Борко Пушкић, Милован Јаковљевић, Иван Костић и Радмила Васић;

- на тачку 3. који је поднео народни посланик Милош Парандиловић.

Одбор је одлуку донео једногласно (12 гласова за).

Седница је завршена у 15.00 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић